SAWAD ดีด 4% เก็งกำไร Q2 ทะลุพันล้าน รับสินเชื่อขยายตัว โบรกเคาะเป้า 65 บ.
SAWAD เด้ง 4% นักลงทุนเก็งกำไรไตรมาส 2 แตะ 1.11 พันลบ. อานิสงส์สินเชื่อขยายตัว จากการเพิ่มขึ้นของสินเชื่อจำนำทะเบียนรถยนต์ และสินเชื่อเช่าซื้อรถมอเตอร์ไซค์ โบรกแนะนำราคาเป้าหมาย 65 บ.
SAWAD เด้ง 4% นักลงทุนเก็งกำไรไตรมาส 2 แตะ 1.11 พันลบ. อานิสงส์สินเชื่อขยายตัว จากการเพิ่มขึ้นของสินเชื่อจำนำทะเบียนรถยนต์ และสินเชื่อเช่าซื้อรถมอเตอร์ไซค์ โบรกแนะนำราคาเป้าหมาย 65 บ.
4 ส.ค. 2565

ผู้สื่อข่าวรายงานว่า วันนี้ (4 ส.ค.65) ราคาหุ้น บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ณ เวลา 11:03 น. อยู่ที่ระดับ 52.75 บาท บวก 2 บาท หรือ 3.94% สูงสุดที่ระดับ 53 บาท ต่ำสุดที่ระดับ 51.25 บาท ด้วยมูลค่าการซื้อขาย 320.15 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ ว่า SAWAD จะรายงานกำไรสุทธิไตรมาส 2/65 ที่ 1,110 ล้านบาท โดยกำไรทรงตัวจากงวดเดียวกันของปีก่อน แต่เติบโต 7% จากไตรมาสก่อน เพราะสินเชื่อรวมเติบโต 14% จากงวดเดียวกันของปีก่อน และเติบโต 3% จากไตรมาสก่อน จากการเพิ่มขึ้นของสินเชื่อจำนำทะเบียนรถยนต์ และสินเชื่อเช่าซื้อรถมอเตอร์ไซค์ นอกจากนั้นค่าใช้จ่ายในการดำเนิน (OPEX) ลดลง 9% จากไตรมาสก่อน เนื่องจากมีการบันทึกค่าใช้จ่ายทางการตลาด เช่น พวกฟิวเจอร์บอร์ด และใบปลิว เป็นต้น ซึ่งรายการดังกล่าวสามารถใช้ได้ถึงไตรมาส 3/65 ทั้งนี้แนะนำ “ซื้อ” ราคาเป้าหมาย 65 บาท